ไฟแนนซ์ทูเดย์
...ด้วยธรรมเนียมปฏิบัติของ ธ.ก.ส. ที่ต้องเตรียมเรื่องการสรรหาผู้จัดการคนใหม่ เริ่มตั้งแต่เดือน ต.ค. 2559 นี้ แทน ลักษณ์วจนานวัช ที่นั่งครองตำแหน่งผู้จัดการ ธ.ก.ส. มา 2 สมัย ซึ่งจะหมดวาระในช่วง พ.ค. ปี 2560 ทำให้พักหลังๆ ลักษณ์ ซุ่มเก็บตัวทำแต่งาน และไม่ค่อยอยากทำตัวเป็นข่าวออกสื่อต่างๆ มากนัก
17 มิ.ย. 2559

...ด้วยธรรมเนียมปฏิบัติของ ธ.ก.ส. ที่ต้องเตรียมเรื่องการสรรหาผู้จัดการคนใหม่ เริ่มตั้งแต่เดือน ต.ค. 2559 นี้ แทน ลักษณ์วจนานวัช ที่นั่งครองตำแหน่งผู้จัดการ ธ.ก.ส. มา 2 สมัย ซึ่งจะหมดวาระในช่วง พ.ค. ปี 2560 ทำให้พักหลังๆ ลักษณ์ ซุ่มเก็บตัวทำแต่งาน และไม่ค่อยอยากทำตัวเป็นข่าวออกสื่อต่างๆ มากนัก
...ขณะที่คนในที่ธ.ก.ส. กำลังปั้นให้ชิงตำแหน่งผู้จัดการคนใหม่คือ อภิรมย์สุขประเสริฐ รองผู้จัดการธ.ก.ส. ที่เก่งเรื่องเทคโนโลยีอันดับต้นๆ ของธนาคาร ถูกส่งไปอบรมความรู้ไกลถึงสหรัฐอเมริกา เป็นเวลา 2 เดือน ส่วนทางกระทรวงการคลังจะไฟเขียวให้เลือกคนในเป็นผู้จัดการ เช่นทุกสมัยที่ผ่านมาหรือไม่ ยังเป็นเรื่องที่ต้องจับตา
...ล่าสุดได้ข่าวว่า สัมมา คีตสิน ผู้อำนวยการศูนย์ข้อมูลอสังหาริมทรัพย์ เริ่มออกอาการปลงๆ คงไม่ได้ต่อวาระการเป็นผู้อำนวยการศูนย์ข้อมูลอสังหาริมทรัพย์ รอบที่ 2 เนื่องจากมีอายุ 60 ปี เกินเกณฑ์สรรหาที่ตั้งไว้
ระหว่างนี้คงต้องมองหาคนใหม่ๆ ที่จะมาทำงานนี้ต่อ ควบคู่ไปกับการทำเรื่องการปรับโครงสร้าง ซึ่งมีการนำเสนอให้ วิสุทธิ์ ศรีสุพรรณ รมช.คลัง ในฐานะที่กำกับ ธอส. ตัดสินใจว่าจะให้ศูนย์ข้อมูลเป็นหน่วยงานของ ธอส. หรือเป็นหน่วยงานอิสระ เพื่อสร้างความชัดเจนให้กับผู้ปฏิบัติงาน